Jozef Strečanský

Don Jozef Strečanský (* 17. marec 1910, Špačince† 22. jún 1985, Sainte-Ode, Belgicko) bol slovenský rímskokatolícky kňaz, salezián, skladateľ, dirigent, pedagóg, exilový pracovník, riaditeľ Útulku pre utečencov z východnej Európy v Belgicku, držiteľ Pamätnej medaily Ústavu Pamäti národa in memoriam.

 Zo života 
Pochádzal z ôsmich súrodencov. Ľudovú školu vychodil vo svojom rodisku. Gymnaziálne štúdia absolvoval na slovenskom saleziánskom súkromnom gymnáziu v Taliansku v obci Perosa Argentina (19231924) a v Šaštíne (19241926). Teologické štúdiá absolvoval v Ľubľane-Rakovniku (Slovinsko). Kňazskú vysviacku prijal 4. júla 1937 v Ľubľane. Primície mal 15. augusta v Špačinciach.

Pôsobil ako profesor v diecéznom a saleziánskom Malom seminári sv. Pavla na Hollého ulici v Trnave (19381946) a v Malom seminári v Komárne (19461950). V Trnave vytvoril spevácky chlapčenský zbor Trnavskí saleziánski speváčikovia. So svojím speváckym chlapčenským zborom vystupoval i v Slovenskom národnom divadle.

Profesor Eugen Suchoň si vybral jeho spevácky zbor, aby ako prvý interpretoval jeho hymnickú pieseň Aká si mi krásna.

V roku 1950 sa mu podarilo utiecť pred uväznením. Pôsobil v Rakúsku, Taliansku a v Belgicku. Od roku 1956 do 1981 zastával funkciu riaditeľa Útulku pre utečencov z východnej Európy. Útulok sídlil v obci Ramengies – Chin v Belgicku.

 Dielo 
 Operety 
 Kaplnka v lese 
 Mikuláš prichádza
 Podivná socha
 Rybári, rybári

 Piesne 
 Na jemných krídlach mája 
 Ó, Mária Bolestivá, naša ochrana…Bazilika Sedembolestnej
 Ó, Mária, Matka naša - hudba, text
 Ó, zem ta krásna 
 Slovensko moje
 V dolinôčke
 Vínečko červené
 Ó, jak sa sladko spieva

 Ocenenia 
 V roku 1999 mu rodáci odhalili pamätnú tabuľu na miestnom kostole v Špačinciach.
 V roku 2000 mu zastupiteľstvo mesta Trnavy udelilo čestné občianstvo mesta Trnavy in memoriam.
 V roku 2017 sa stal držiteľom Pamätnej medaily Ústavu Pamäti národa in memoriam.

 Literatúra 
 KUBANOVIČ, Zlatko:  Historický náhľad do dejín slovenských saleziánov (Od dona Bosca do roku 1924).  Bratislava : Don Bosco, 2019. ISBN 978-80-8074-436-6. S. 276 - 277. 
 Oľga Sládkovičová, Rudolf Sládkovič: Kňaz s harmonikou, Hnutie kresťanských pedagógov Slovenska, 2005, ISBN 80-89214-10-X, 
 KUBANOVIČ, Zlatko: Boží harmonikár. In: Don Bosco dnes, XLI. roč., 4/2010, s. 18 – 19. online
 Margita Kániková, Eva Drobná: Jozef Strečanský - verný syn dona Bosca Hnutie kresťanských pedagógov Slovenska, 2010
 STREČANSKÝ, Jozef, SDB. In: 

 Referencie 

 Externé odkazy 
 Jozef Strečanský SDB pdf

Kategória:Slovenskí rímskokatolícki kňazi
Kategória:Slovenskí hudobní skladatelia
Kategória:Slovenskí dirigenti
Kategória:Slovenskí pedagógovia
Kategória:Osobnosti zo Špačiniec
Kategória:Slovenskí saleziáni